Tasakaaluhind

Tasakaaluhind on hind, mis on kujunenud nõudluse ja pakkumise tagajärjel Niall Kishtainy, George Abbot, John Farndon, Frank Kennedy, James Meadway, Christopher Wallace & Marcus Weeks. "Igaühele majandusest", Tallinn: Koolibri, 2013.

Tasakaaluhind kujuneb nõudluse ja pakkumise tagajärjel. Tarbijate huvi on toodet osta võimalikult odavalt ning tootjate huvi on müüa võimalikult kallilt. Liiga kallist toodet tarbijad ei osta, liiga odavalt müües ei ole tootjatel huvi enam toota. Tuleb leida hind, mis on vastuvõetav mõlemale osapoolele – hind, mida tarbijad on nõus maksma ning mille eest tootjad on nõus müüma, seda hinda nimetataksegi tasakaaluhinnaks.

Tasakaaluhinna selgitamiseks lõi majandusteadlane Alfred Marshall (1842-1924) "Marshalli risti", kus kujutatakse nõudluse ja pakkumise kõverat, kõverate ristumiskoht on tasakaaluhind.

Marshall on öelnud: "Kõikidel juhtudel on nii, et mida rohkem teatud asja turul müügiks pakkuda, seda madalama hinnaga leiab see ostja." 

 Viited 

Kategooria:Majandus